Author: Stu

Entrepreneuriaeth

Llwyddiant

Creadigol

Wrth feddwl am syniadau ar gyfer eich busnes, ystyriwch y cwestiynau isod:
Oes gennych y sgiliau a’r adnoddau mae eu hangen arnoch chi i greu eich cynnyrch neu gynnig eich gwasanaeth?
A fyddech yn medru cael gafael ar yr adnoddau addas yn hawdd?
A fyddai’n gynnyrch neu wasanaeth costus i’w greu neu ei gynnig?
Dyma restr o rai syniadau posib. Allwch chi feddwl am rai eraill?
Gwneud a Gwerthu Prynu, addurno a gwerthu
Bathodynnau Cardiau Bylbiau Bwyd adar
Llyfrnodau Calendrau Canhwyllau Planhigion
Casglu a phecynnu Gwasanaethau
Bylbiau/Hadau Parti Bore Coffi
Pecynnau o offer ysgrifennu Noson Gwis Golchi ceir

Gwnewch fap meddwl o’ch syniadau

Trafodwch pa fusnesau sydd yn bodoli yn eich ardal leol.
Ymchwiliwch i fusnesau lleol ar y rhyngrwyd neu mewn papurau newydd a chylchgronau lleol a thrafodwch pa fath o wasanaeth maent yn ei gynnig.
Cofnodwch yr holl ddata a gasglwyd ar ffurf tabl tebyg i’r isod:
Pa fusnes sydd yn apelio atoch fwyaf?
Pa fusnes fyddai’n dda i’ch helpu chi i sefydlu busnes o fewn yr ysgol?
Meddyliwch am gwestiynau addas ar gyfer cynrychiolydd o’ch busnes dewisol.
Tasg:
Ysgrifennwch lythyr at gynrychiolydd o gwmni lleol yn gofyn iddynt ymweld â’r ysgol. Esboniwch beth fydd bwriad yr ymweliad a soniwch am y math o fusnes yr hoffech chi ei sefydlu yn yr ysgol.
Cytunwch ar feini prawf llwyddiant gyda’ch partner/grŵp / dosbarth ar gyfer ysgrifennu llythyr.
Ar ôl i chi orffen ysgrifennu’r llythyr, cofiwch ei wirio a’i ail ddrafftio cyn ei ddanfon at y busnes lleol.

Enw’r Cwmni	Cynnyrch/Gwasanaeth	Person Cyswllt (Cynrychiolydd)	Cyfeiriad	Rhif Ffôn ac / E-bost

Nod: Ysgrifennu llythyr ffurfiol
Meini Prawf Llwyddiant

Cyn myn ati i sefydlu busnes rhaid bod gennych weledigaeth glir o’r hyn yr hoffech ei sefydlu. Gelwir hyn yn gynllun busnes. Trwy ateb y cwestiynau isod fe fyddwch yn barod i greu eich cynllun busnes.
Efallai y bydd angen cyflawni’r tasgau eraill a welir yn y pecyn cyn medru ateb pob un o’r cwestiynau isod.
Sut byddech chi’n disgrifio eich busnes? (Gan ysgrifennu un paragraff yn unig!)
Beth yw eich cynnyrch neu eich gwasanaeth?
Pwy fydd eich cwsmeriaid?
Ble byddwch yn lleoli’r busnes?
Sut gallwch chi ddenu cwsmeriaid?
A oes gennych gystadleuaeth? Pwy?
Beth fydd pris y cynnyrch/y gwasanaeth?
Pa gymorth sydd ei angen arnoch? Pwy fydd yn gallu estyn y cymorth yma i chi?
Sut byddwch chi’n trefnu ac yn rheoli eich cyd-weithwyr?
Sut byddwch chi’n cadw cyfrif o’r arian?
Pwy fydd yn creu’r cynnyrch/cynnig y gwasanaeth?
Pa adnoddau/offer fydd eu hangen arnoch?
Faint o arian fydd ei angen arnoch i ddechrau’r busnes?
Faint o elw ydych yn gobeithio ei wneud? Ystyriwch faint o gynnyrch yr hoffech ei werthu/nifer o wasanaethau posib o fewn diwrnod.
Beth byddwch chi’n ei wneud gydag unrhyw elw?
Faint o arian sydd angen ei fuddsoddi?
Sut allwch chi sicrhau y bydd y busnes yn tyfu yn y dyfodol?

Wrth sefydlu busnes rhaid cynhyrchu enw ar gyfer eich cwmni fel y bydd pobl yn eich adnabod chi.
Trafodwch yr enwau canlynol. Ydych chi’n eu hoffi? Pam?
Wrth feddwl am enw ar gyfer eich cwmni, ystyriwch y canlynol:
Ydy’r cynnyrch/gwasanaeth yn amlwg yn yr enw?
Ydy’r enw yn denu eich sylw?

Cardiau Creadigol

Cardiau Rachel

Cynnyrch Catrin

Ysgytlaeth Ysblennydd

Syniadau:

Hŵre! ‘Rydych wedi penderfynu ar enw. Nesaf mae angen i chi feddwl am logo a slogan ar gyfer eich busnes. Tybed a ydych chi’n adnabod y cwmnïau isod? Defnyddiwch y we i’ch helpu i ddarganfod enw’r busnes a’r slogan ar gyfer pob logo a welir yn y tabl isod.

Logo	Enw’r Cwmni	Slogan

Logo a slogan eich busnes chi:

O fewn busnes mae’n bwysig iawn bod pob aelod yn cyfrannu a’ch bod yn gweithio fel tîm. Fel y dywed yr hen ddihareb ‘Mewn undod mae nerth’. Cofiwch y bydd angen mwy nag un aelod ar gyfer rhai rolau a felly bydd angen tîm o bobl wrth y llyw.
Wrth benderfynu gyda’ch grŵp pwy fydd orau ar gyfer pob rôl, holwch y cwestiynau isod:
Ydy unrhywun eisiau gwneud rôl arbennig?
Os ydy mwy nag un aelod eisiau gwirfoddoli am yr un rôl, beth am iddynt esbonio i’r grŵp pam eu bod hwy yn addas ar gyfer y rôl cyn cynnal pleidlais.
Pa sgiliau sydd eu hangen ar gyfer pob rôl?
Pa sgiliau arbennig sydd gan bob aelod yn y grŵp?

Rôl	Enw/Enwau
Rheolwr Busnes
Ymwchil i’r Farchnad
Creadigol
Hysbysebu
Cyllid
Gwerthu

Er mwyn sicrhau bod galw am eich cynnyrch/gwasanaeth mae’n bwysig ymchwilio i’r farchnad. Mae nifer o ddulliau y medrwch eu defnyddio er mwyn gwenud hynny. Dyma rai enghreifftiau:
Cynnal arolwg
Grŵpiau ffocws
Cyfweliadau un-i-un.
Trafodwch gyda’ch grŵp pa ddull yr hoffech ei ddefnyddio (a pham) a dewiswch pwy yr hoffech gynnwys, e.e. oed arbennig? rhyw arbennig?
Ysgrifennwch restr o gwestiynau yr hoffech eu holi wrth ymchwilio i’r farchnad ac ewch ati i holi!
Yn dilyn yr ymchwil ewch ati i goladu’r ymatebion a chyflwyno’r data yn ôl eich ffurf ddewisol, e.e. siartiau cyfrif, siartiau bar neu graffiau llinell.
Dadansoddwch y data a defnyddiwch y wybodaeth i lywio eich gwaith cynllunio busnes.

Rydych wedi penderfynu ar eich cynnyrch/gwasanaeth.
A ydych yn ymwybodol o’r costau sydd ymhlyg yn y fenter?
Cynnyrch
Gwnewch ddiagram o’r cynnyrch gan nodi yn union pa ddefnyddiau/deunyddiau ac offer y bydd eu hangen arnoch.
Nodwch fesuriadau eich cynnyrch gan ddefnyddio’r unedau mesur cywir.
Ymchwiliwch i gostau’r deunyddiau/defnyddiau gwahanol yr hoffech eu defnyddio a gwnewch dabl yn cofnodi’r adnoddau yma. Dyma enghraifft o dabl:
Gwasanaeth
Gwnewch restr/dabl o’r holl adnoddau y bydd eu hangen arnoch ar gyfer y gwasanaeth (defnyddiau/deunyddiau ac offer).
Cofiwch gofnodi’r costau hefyd.
Cyfrifo Costau ac Elw
Cyfrifwch gost creu eich cynnyrch/eich gwasanaeth, faint byddwch yn ei godi amdano a’r elw a wnewch. Cofnodwch y wybodaeth ar ffurf tabl:

Cynnyrch
Defnyddiau/Deunyddiau	Cost ar gyfer 1	Cost ar gyfer 10

Cynnyrch/Gwasanaeth
Costau Creu
Pris
Elw

Arian! Arian! Arian!
Er mwyn sefydlu busnes yn amlwg fe fydd angen arian arnoch. Gelwir hyn yn fuddsoddi. Y gobaith yw y byddwch yn medru hawlio eich buddsoddiad yn ôl os gwnewch chi ddigon o elw.
A hoffai pob aelod fuddsoddi swm yn eich busnes?
A hoffech chi gael buddsoddwyr allanol yn eich busnes? Er enghraifft eich athro/athrawes, eich pennaeth neu’r gymdeithas rieni?
Tasg
Ewch ati i greu cyflwyniad ar gyfer buddsoddwyr allanol. Cewch ddefnyddio adnoddau amlgyfrwng i gynorthwyo’r cyflwyniad. Fe fyddai’n syniad cael prototeip (enghraifft o’ch cynnyrch) yn barod ar ddiwrnod eich cyflwyniad. Cofiwch gynnwys holl elfennau’r cynllun busnes a byddwch yn barod i ateb cwestiynau posib gan y buddsoddwyr (gweler enghreifftiau o gwestiynau posib isod).
Syniad: Cofnodwch y cyflwyniad ar ffurf sgript .
Cytunwch ar feini prawf llwyddiant addas ar gyfer cyflwyniad sydd yn dwyn perswad:
Cwestiynau posib gan y buddsoddwyr:
Faint o elw a gewch chi gan bob cynnyrch/gwasanaeth?
A oes gennych gystadleuaeth? Pwy?
Sut bydd eich cwmni chi yn denu cwsmeriaid?
A oes rhwystrau posib?
Sut ydych chi’n gweld y cwmni’n datblygu yn y dyfodol?

Nod: Creu cyflwyniad sydd yn dwyn perswad
Meini Prawf Llwyddiant

Beth yw hysbebu? Mae llawer o wahanol ddulliau o hysbysebu:
Hysbyseb (ffilm fer) ar y teledu
Hysbyseb radio
Hysbyseb mewn papur newydd/cylchgrawn
Pamffled
Allwch chi feddwl am ddulliau eraill o hysbysebu? Porwch trwy wahanol hysbysebion, gwrandewch ar hysbysebion radio a gwyliwch hysbysebion teledu. Trafodwch y cwestiynau canlynol gyda’ch grŵp
Beth sydd yn gwneud hysbyseb da?
Pa dechnegau a ddefnyddir?
Ydy’r iaith yn bwysig?
Ydy’r gynulleidfa yn bwysig?
Tasg:
Ewch ati i greu hysbyseb ar gyfer eich busnes. Pa ffurf fyddai orau ar gyfer eich cwsmeriaid chi? Dyma gyfle da i chi ddefnyddio eich sgiliau TGCh. Yn dilyn y drafodaeth flaenorol, cytunwch ar feini prawf llwyddiant cyn mynd ati i greu hysbyseb.

Nod: Creu hysbyseb a fydd yn denu cwsmeriaid
Meini Prawf Llwyddiant

Fe fydd yn bwysig eich bod yn cadw llygad ar yr arian a fydd yn cael ei wario yn ystod y broses o greu eich cynnyrch / cynnig eich gwasanaeth.
Defnyddiwch y tabl canlynol er mwyn cadw trefn ar wariant eich busnes:
Cewch ddefnyddio’r gwagle isod i gyfrifo:

Dyddiad	Buddsoddiad	Wedi Gwario	Cyfanswm

Un syniad ar gyfer eich busnes fyddai coginio cynnyrch. Dyma rysait ar gyfer creu 20 pice ar y maen. Croeso i chi ei defnyddio.
Pice ar y Maen
Cynhwysion
450g blawd plaen
175g siwgr
1 llwy de hufen tartar
1 llwy de soda pobi
110g lard
110g margarîn
225g cwrens
2 ŵy
Siwgwr mân (caster)
2 lwy fwrdd o ddŵr
75ml te poeth
Dull
1. Mwydwch y cwrens yn y te poeth dros nos.
2. Rhowch y blawd, siwgr, hufen tartar, soda pobi, lard a'r margarîn mewn powlen. Rhwbiwch y cyfan rhwng eich bysedd nes bod y cymysgedd yn edrych fel briwsion bara.
3. Hidlwch y cwrens a'u hychwanegu at y cynhwysion eraill.
4. Curwch yr wyau a'u hychwanegu at y cymysgedd sych. Ychwanegwch ddŵr ac yna cymysgwch y cyfan yn dda a'i adael i sefyll am hanner awr.
5. Rholiwch eich cymysgedd yn ysgafn a'i torri'n gylchoedd.
6. Cynheswch y maen a rhoi ychydig o saim arno. Rhowch y pice ar y maen a'u coginio nes eu bod yn troi'n lliw euraidd ac yna eu troi. Mae’n bosib defnyddio padell ffrïo i'w coginio os dymunwch.
7. Gorchuddiwch y pice gydag ychydig o siwgwr mân a'u gadael i oeri cyn eu gweini.

Atebwch y cwestiynau darllen a deall isod sydd wedi eu sylfaenu ar rysait pice ar y maen.
Ar gyfer creu 20 pice ar y maen, faint o flawd sydd ei angen?
Ar gyfer creu 10 pice ar y maen, faint o siwgr fyddai ei angen arnoch?
Petaech eisiau cogonio 40 pice ar y maen, faint o flawd fyddai ei angen arnoch?
Ar ôl gosod y pice ar y maen, sut gwyddoch chi eu bod yn barod?
Rhifwch y canlynol o 1 i 5 yn ôl eu trefn cronolegol
Ar ôl i chi ychwanegu dŵr at y cymysgedd a’i gymysgu’n dda, am faint o funudau mae angen i chi aros?
Os nad oes gennych maen, pa offeryn arall y gallwch ei ddefnyddio?
Petaech chi’n gwerthu 1 pice ar y maen am 20c, beth byddai cyfanswm yr arian byddech chi’n ei godi gan ddilyn y rysait hon?
Pa offer coginio fyddai eu hangen arnoch er mwyn creu pice ar y maen? Nodwch 3.
____________________________
____________________________
____________________________

Darllenwch y detholiad canlynol.
Rhowch y blawd, siwgr, hufen tartar, soda pobi, lard a'r margarîn mewn powlen. Rhwbiwch y cyfan rhwng eich bysedd nes bod y cymysgedd yn edrych fel briwsion bara.
Tanlinellwch y berfau gorchmynnol (2)

Curwch yr wyau a'u hychwanegu at y cymysgedd sych.
Gorchuddiwch y pice gydag ychydig o siwgr mân.
Mwydwch y cwrens yn y te poeth dros nos.
Rholiwch eich cymysgedd yn ysgafn a'i torri'n gylchoedd.
Cynheswch y maen a rhoi ychydig o saim arno.

Ysgrifennwch gyfarwyddiadau ar gyfer creu eich cynnyrch.
Cofiwch ddefnyddio
Trefnolion (Yn gyntaf, yn ail, wedyn, nesaf, yn olaf
Berfau yn eu ffurf orchmynnol—berfau sy’n gorffen ag –wch!

Hwre! ‘Rydych wedi llwyddo i gynnal ffair fusnes ar gyfer eich cynnyrch/gwasanaeth.
Ewch ati i werthuso’r broses. Ystyriwch y canlynol wrth werthuso
Beth oedd cryfderau eich busnes?
A oedd gwendidau? Sut allwch newid y gwendidau er mwyn gwella?
Beth ddysgoch chi o’r broses?
Petaech chi’n creu busnes newydd, beth byddech chi’n ei wneud yn debyg neu’n wahanol y tro nesaf?